smcproject/ml-wiki-sentences huggingface dataset:
ക്ഷേത്രത്തിൽ ദർശനത്തിൻ ഒരു പ്രത്യേക ക്രമമുണ്ട്.
കിഴക്കേ നടയിലൂടെ അകത്ത് കടന്ന് ലക്ഷ്മണസ്വാമിയെ വണങ്ങി ഗണപതി,ദക്ഷിണാമൂർത്തി, മറ്റ് ദേവതകൾ എന്നിവരെ തൊഴുത് വീണ്ടും ലക്ഷ്മണസ്വാമിയെ വണങ്ങണം.
പ്രദക്ഷിണമായി വന്ന് ശാസ്താവിനേയും ഭഗവതിയേയും തൊഴണം.
പിന്നീട് ഗോശാലകൃഷ്ണനെ വന്ദിക്കുക.
എന്നിട്ട് കിഴക്കേ നടയിൽ എത്തി വീണ്ടും ലക്ഷ്മണസ്വാമിയെ വണങ്ങുക.
പൂജാതികർമ്മങ്ങൾക്ക് ജലം സംഭരിക്കുവാൻ ക്ഷേത്രത്തിനകത്തുതന്നെ ഒരു കിണറുണ്ട്.
പതിവായി എതൃത്തപൂജ,ഉച്ചപൂജ,അത്താഴപൂജ എന്നീ മൂന്ന് പൂജകളും അനുബന്ധമായി മൂന്ന് ശ്രീബലികളുമുണ്ട് .
പ്രധാന വിശേഷങ്ങൾ തിരുവുത്സവം
ക്ഷേത്രത്തിൽ പ്രധാന വിശേഷമായ തിരുവുത്സവം മേടമാസത്തിൽ അത്തം കൊടിയേറി തിരുവോണനാൾ ആറാട്ടോടെ ആഘോഷിക്കുന്നു.
ആറാം  ഉത്സവദിവസത്തെ ഉത്സവബലിയും ഒമ്പതാം ഉത്സവത്തിലെ പകൽപൂരവും ഇതിൽ പ്രധാനപ്പെട്ടവയാകുന്നു.
ഉത്സവദിനങ്ങളിൽ എല്ലാ ദിവസവും കലാപരിപാടികൾ ഉണ്ടാകുമെങ്കിലും ക്ഷേത്രകലകൾക്കാണ് പ്രാധാന്യം.
പ്രതിഷ്ഠാദിനം
മകരം 3-ന് പ്രതിഷ്ഠാദിനമായി ആചരിക്കുന്നു.
തിരുവോണം
എല്ലാമാസവും നവകം, പഞ്ചഗവ്യം പൂജകളോടെ തന്ത്രി അല്ലെങ്കിൽ അദ്ദേഹം നിയോഗിക്കുന്ന ആൾ പ്രത്യേകമായി ചെയ്യുന്നു.
ഇതിനോടനുബന്ധിച്ചുള്ള പ്രസാദമൂട്ട് ഭഗവാൻറെ ഇഷ്ടവഴിപാടാണ്.
വാരം
ധനു 14-ആ൦ തീയതി പറവൂർ സമൂഹം മഠത്തിൽ നിന്ന് നൽകിയ വസ്തുവിൻറെ ഇനാം എന്ന നിലയിൽ പ്രസാദമൂട്ട് നടത്തുന്നു.
തിരുവാതിര
ധനു മാസത്തിൽ തിരുവാതിരയും ആഘോഷിക്കുന്നു.
മണ്ഡലപൂജ
വൃശ്ചികമാസത്തിൽ മണ്ഡലകാലം 41 ദിവസങ്ങൾ ആഘോഷിക്കാറുണ്ട്.
ചാക്യാർകൂത്ത്
ഭഗവാൻറെ ഇഷ്ടകലയെന്നു ദേവപ്രശ്നവിധികളിൽ തെളിഞ്ഞിട്ടുണ്ട്.
41-ദിവസത്തെ കൂത്തും കൂടിയാട്ടവുമാണിവിടെ പതിവ്.
വൃശ്ചിക ക്രമത്തിൽ കുടുംബകാരണവർ തലയിൽ കെട്ടുക എന്ന ചടങ്ങ് നടത്തുന്നതോടെ കൂത്തിന് തുടക്കം കുറിക്കുന്നു.
11-ആ൦ ദിവസം അത്താഴപൂജ നടതുറക്കുമ്പോൾ മേൽശാന്തി നെർക്കെടുക്കുന്ന കഥയാണ്‌ ഭഗവാൻറെ ഹിതമെന്നു വിശ്വസിച്ചു വരുന്നു.
തിരുമൂഴിക്കുളം ക്ഷേത്രത്തിൽ  അമ്മന്നൂർ ചാക്യാർ മഠക്കാർക്കാണ് കൂത്ത്‌ നടത്തുവാൻ അവകാശം.
സന്താനസൌഭാഗ്യത്തിനായി അംഗുലിയാങ്കം കൂത്ത് വഴിപാടായി നടത്താറുണ്ട്.
രാമായണമാസവും നാലമ്പലദർശനവും നാലമ്പല യാത്ര റൂട്ട് മാപ്
കർക്കിടകമാസത്തിൽ രാമായണപാരായണത്തോടെ രാമായണമാസം ആചരിക്കുന്നു.
അനന്തശായിയായി ശംഖ് ചക്രധാരിയായ മഹാവിഷ്ണു വാണരുളുന്ന തൃപ്രയാർ, ഇരിങ്ങാലക്കുട, മൂഴിക്കുളം, പായമ്മൽ ക്ഷേത്രങ്ങളിൽ ഒരുദിനം ദർശനം നടത്തുന്നത് കലികാലത്ത് മഹത്തായൊരു അനുഷ്ഠാനമായി ഭക്തർ നടത്തിവരുന്നു.
യാത്രാസൌകര്യങ്ങൾ ഇല്ലാതിരുന്ന കാലത്ത് നമ്മുടെ പൂർവ്വികർ കാൽനടയായിട്ടായിരുന്നു നാലമ്പലദർശനം നടത്തിയിരുന്നത്.
തൃപ്രയാർ നിർമാല്യദർശനം, ഇരിങ്ങാലക്കുട ഉഷ:പൂജ, മൂഴിക്കുളത്ത് ഉച്ചപൂജ, പായമ്മൽ അത്താഴപൂജ എന്ന ക്രമമാണ് അക്കാലത്ത് സ്വീകരിച്ചിരുന്നത്.
ശ്രീകൃഷ്ണൻ ദ്വാരകയിൽ പൂജിച്ചിരുന്ന അമാനുഷിക വിഗ്രഹങ്ങൾ ദർശിക്കുവാൻ കഴിയുന്നുവെന്നതാണ് നാലമ്പലദർശനത്തിൻറെ മുഖ്യസവിശേഷതയും ആകർഷണവും.
നാലു വേദപ്പൊരുളായ മഹാവിഷ്ണു നാലായി വാഴുന്ന നാലമ്പലങ്ങളിൽ ഒരുദിനം ദർശനം നടത്തുന്നത് അതിശ്രേഷ്ഠമത്രേ.
പൂജാസമയവും വഴിപാടുകളും വ്യാളികൾ കാവൽ നിൽക്കുന്ന വിളക്കുമാടത്തോടുകൂടിയ  ചുറ്റമ്പലം
രാവിലെ 4:00-ന് പള്ളിയുണർത്തൽ 5:00-ന് നിർമ്മാല്യം, അഭിഷേകം 7:30-ന് എതൃത്തപൂജ, ശിവേലി 10:30-ന്  ഉച്ചപൂജ, ശിവേലി 11:00-ന് നടയടപ്പ്
വൈകീട്ട് 5:00-ന് നടതുറപ്പ് 6:30-ന് ദീപാരാധന 7:30-ന് അത്താഴപൂജ, ശിവേലി 8:00-ന് നടയടപ്പ് വഴിപാടുകൾ ലക്ഷ്മണസ്വാമി : കദളിപ്പഴം, പാൽപ്പായസം, മുഴുക്കാപ്പ്, നിറമാല, ചുറ്റുവിളക്ക്, തിരുവോണ പ്രസാദമൂട്ട്.
ഊർമ്മിളാദേവി : പട്ട്, മഞ്ഞൾപ്പൊടി, വെള്ളി, പാൽപ്പായസം.
ഗണപതി : ഒറ്റയപ്പം, നാളികേരം ഉടയ്ക്കൽ, അഷ്ടാഭിഷേകം, നീരാജനം, കറുകമാല, വെണ്ണ നിവേദ്യം ബ്രഹ്മരക്ഷസ്സ് : പാൽപ്പായസം ക്ഷേത്രഭരണം
തിരുവിതാംകൂർ ദേവസ്വം ബോർഡിൻറെ വടക്കേയറ്റത്തുള്ള പറവൂർ ഗ്രൂപ്പിൽപ്പെട്ട പ്രധാനപ്പെട്ട ക്ഷേത്രമാണ് തിരുമൂഴിക്കുളം.
ഈ മേജർ ക്ഷേത്രത്തിൻറെ കീഴിലായി 10 മൈനർ-പെറ്റി ദേവസ്വങ്ങൾ ഉണ്ട്.
ഈ ക്ഷേത്രങ്ങളുടെ അധികാരം തിരുമൂഴിക്കുളം സബ് ഗ്രൂപ്പ് ഓഫീസർക്കാണ്.
ക്ഷേത്രോപദേശക സമിതി
തിരുവിതാംകൂർ ദേവസ്വം ബോർഡ്‌ അംഗീകരിച്ച നാട്ടുകാരും ദേവസ്വം ഓഫീസേർസ് (2 പേർ) അടങ്ങുന്ന പതിമൂന്നംഗങ്ങൾ ഉള്ള പാനലാണ് ക്ഷേത്രോപദേശകസമിതി.
എത്തിച്ചേരുവാനുള്ള വഴി ഏറ്റവും അടുത്തുള്ള റെയിൽ‌വേ സ്റ്റേഷൻ - അങ്കമാലി - 10 കിലോമീറ്റർ അകലെ.
ഏറ്റവും അടുത്തുള്ള പട്ടണം – ആലുവ / മാള – 16  കിലോമീറ്റർ അകലെ.
ഏറ്റവും അടുത്തുള്ള വിമാനത്താവളം - കൊച്ചി അന്താരാഷ്ട്ര വിമാനത്താവളം – 12 കിലോമീറ്റർ അകലെ.
അവലംബം Thirumoozhikulam Temple‎ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://thrissur.nic.in/nalambalam.asp ↑ ↑ http://www.vaikhari.org/nalambalams.html ടി.വേണുഗോപാലിന്റെ “ദാശരഥി സംഗമം” പി. എൻ. നാരായണപൊതുവാളിൻറെ "ദാശരഥി ക്ഷേത്രങ്ങൾ" ഹിസ്ററി ഓഫ് ട്രാവൻകൂർ ( ശങ്കുണ്ണിമേനോൻ) തിരുവിതാംകൂർ സ്റേറ്റ് മാനുവൽ (ടി. കെ. വേലുപ്പിള്ള) തിരുവിതാംകൂർ ഇന്സ്ക്രിപ്ഷൻസ്‌ (ആർ. വാസുദേവപൊതുവാൾ) തിരുവിതാംകൂർ ആർക്കിയോളജിക്കൽ സർവ്വേ (ആർ. വാസുദേവപൊതുവാൾ) കേരളത്തിൻറെ സാംസ്കാരികചരിത്രം (പി. കെ. ഗോപാലകൃഷ്ണൻ) കേരളചരിത്രം (രാഘവവാര്യർ... രാജൻ ഗുരുക്കൾ) തിരുവിതാംകൂർ ആർക്കിയോളജിക്കൽ സീരീസ്‌ (ടി. എ. ഗോപിനാഥറാവു) പെരിയമൊഴികൾ (4000 ദിവ്യപ്രബന്ധങ്ങൾ) (കുലശേഖര ആൾവാർ) തുളസീഹാരം (അശ്വതിതിരുനാൾ ഗൌരി ലക്ഷ്മിഭായി) ചന്ദ്രോത്സവം (വ്യാഖ്യാനം – ഇളംകുളം കുഞ്ഞൻപിള്ള) 108 തിരുപ്പതികൾ (ലിറ്റിൽ ഫ്ളവർ പബ്ലിഷിംഗ് കമ്പനി, ചെന്നൈ)
തിരുവങ്ങാട് ഇംഗ്ലീഷ് വിലാസം https://ml.wikipedia.org/wiki/Thiruvangad
തലശ്ശേരി മുൻസിപ്പാലിറ്റിയിലെ ഉൾപ്പെടുന്ന വിശാലമായ ഭൂപ്രദേശം.
ഇന്ന് തിരുവങ്ങാട് എന്നറിയപ്പെടുന്ന ഈ സ്ഥലത്തെ തിരുവൻകാ ട് എന്ന പേരിലും അറിയപ്പെട്ടിരുന്നു തലശ്ശേരി ടൌണിൽ നിന്നും 1 .5 കി .
മി അകലെ കിടക്കുന്ന ഈ പ്രദേശത്ത് ചരിത്ര പ്രസിദ്ധമായ തിരുവങ്ങാട് ശ്രീരാമസ്വാമിക്ഷേത്രം നിലനിൽക്കുന്നു .
തിരുമുരുകൻ (സംവിധായകൻ)
ഒരു ഇന്ത്യൻ തമിഴ് ചലച്ചിത്ര-ടെലിവിഷൻ സംവിധായകനാണ് തിരുമുരുകൻ .
തുടർച്ചയായി ഏറ്റവും ദൈർഘ്യമേറിയ ക്യാമറ ഷോട്ടിനുള്ള ഗിന്നസ് വേൾഡ് റെക്കോർഡ് അദ്ദേഹത്തിനുണ്ട്.
ചെന്നൈ ഫിലിം ഇൻസ്റ്റിറ്റ്യൂട്ടിൽ നിന്ന് ബിരുദം നേടിയ ശേഷം, തിരുമുരുകൻ, ഗോകുലം കോളനി എന്ന ടെലിസീരിയലിലൂടെ ദൂരദർശനിൽ ടെലിവിഷനിൽ തന്റെ കരിയർ ആരംഭിച്ചു, കൂടാതെ ജെജെ ടിവിക്ക് വേണ്ടി ചിന്നത്തിറൈ കഥകൾ സംവിധാനം ചെയ്യുകയും ചെയ്തു.
പിന്നീട് മെട്ടി ഒളിയിൽ സംവിധാനം ചെയ്യുകയും അഭിനയിക്കുകയും ചെയ്തു.
കോളിവുഡ് ചലച്ചിത്രമേഖലയിലേക്കുള്ള അദ്ദേഹത്തിന്റെ പ്രവേശനം എം മഗൻ (2006) എന്ന ചിത്രത്തിലൂടെയായിരുന്നു.
എം മകന്റെ വിജയത്തിന് ശേഷം, നടൻ ഭരതിനൊപ്പം, മുനിയാണ്ടി വിലങ്ങിയാൽ മൂൺമണ്ട് എന്ന സിനിമയിൽ അദ്ദേഹം പങ്കാളിയായി.
നാദസ്വരം എന്ന നാടകവും അദ്ദേഹം സംവിധാനം ചെയ്തു, അവിടെ പ്രധാന നടന്റെ വേഷവും ചെയ്തു.
ഒരു തത്സമയ എപ്പിസോഡിനിടെ, 23 മിനിറ്റും 25 സെക്കൻഡും ദൈർഘ്യമുള്ള തുടർച്ചയായ ക്യാമറ ഷോട്ട് അദ്ദേഹം സംവിധാനം ചെയ്തു, അത് ഗിന്നസ് വേൾഡ് റെക്കോർഡായി പട്ടികപ്പെടുത്തിയിട്ടുണ്ട്.
ഫിലിമോഗ്രഫി സിനിമകൾ വർഷം ഫിലിം കുറിപ്പുകൾ 2006 എംതാൻ മഗൻ ഡയറക്ടർ 2008 മുനിയാണ്ടി വിലങ്ങിയാൽ മൂൺമണ്ട് ഷോർട്ട് ഫിലിമുകൾ വർഷം ഫിലിം കുറിപ്പുകൾ 2019 തുപ്പുകെട്ടവൻ നടൻ, എഴുത്തുകാരൻ, നിർമ്മാതാവ്, സംവിധായകൻ 2021 അമ്മ ഡയറക്ടർ 2021 സബലം 2021 നവാസ് 2021 പേയ് വീട് ടെലിവിഷൻ സീരിയലുകൾ വർഷം തലക്കെട്ട് ഡയറക്ടർ എഴുത്തുകാരൻ നടൻ നിർമ്മാതാവ് നെറ്റ്വർക്കുകൾ കുറിപ്പുകൾ 1998 ഗോകുലം കോളനി അതെ അല്ല അല്ല അല്ല ഡി ഡി പൊധിഗൈ 1999 നല്ലൂർ കാവൽ നിലയം അതെ അല്ല അല്ല അല്ല 1998–1999 അക്ഷയ അതെ അല്ല അതെ അല്ല സൺ ടി.വി 1999–2000 പഞ്ചവർണ്ണക്കിളി അതെ അല്ല അല്ല അല്ല 2001 അപ്പു കുപ്പു അതെ അല്ല അല്ല അല്ല ഡി ഡി പൊധിഗൈ തുരു പിടിക്കും മനസു അതെ അല്ല അല്ല അല്ല രാജ് ടി.വി 2001–2002 ആനന്ദഭവൻ അതെ അല്ല അല്ല അല്ല സൺ ടി.വി സത്യ അതെ അല്ല അല്ല അല്ല കാവേരി അതെ അല്ല അല്ല അല്ല 2002–2005 മെട്ടി ഒലി അതെ അതെ അതെ അല്ല 2010-2015 നാധസ്വരം അതെ അതെ അതെ അതെ 2013 പിന്നെ നിലാവ് അതെ അതെ അതെ അതെ 2015-2018 കുലദൈവം അതെ അല്ല അല്ല അല്ല 2022 മുതൽ കലൈഞ്ജർ ടിവിയിൽ വീണ്ടും സംപ്രേക്ഷണം ചെയ്യും 2018–2020 കല്യാണ വീട് അതെ അതെ അതെ അതെ Youtube സീരീസ് വർഷം തലക്കെട്ട് ഡയറക്ടർ എഴുത്തുകാരൻ നടൻ നിർമ്മാതാവ് നെറ്റ്വർക്കുകൾ കുറിപ്പുകൾ 2012 അന്ധ പാത്തു നാട്കൾ അല്ല അല്ല അതെ അതെ തിരു ടി.വി 2014 മീനും വരുവേൻ അല്ല അല്ല അല്ല അതെ എതിർ വീട്ടു പയ്യൻ അല്ല അല്ല അല്ല അതെ പുരസ്കാരങ്ങളും ബഹുമതികളും section of a ജീവിച്ചിരിക്കുന്ന വ്യക്തിയെക്കുറിച്ചുള്ള ഈ ജീവചരിത്രലേഖനത്തിന്റെ ആധികാരികതയ്ക്കായി കൂടുതൽ അവലംബങ്ങൾ ആവശ്യമാണ് .
( November 2022 ) ( Learn how and when to remove this message ) വർഷം അവാർഡുകൾ വിഭാഗം ഫിലിം/സീരീസ് പങ്ക് ഫeo കുറിപ്പുകൾ 2006 തമിഴ്നാട് സംസ്ഥാന ചലച്ചിത്ര അവാർഡുകൾ മികച്ച സംവിധായകൻ എം മഗൻ വിജയിച്ചു 2008 കലൈമാമണി അവാർഡുകൾ വിജയിച്ചു 2010 സൺ കുടുംബം വിരുതുക്കൾ മികച്ച സംവിധായകൻ (പ്രത്യേക സമ്മാനം) മെട്ടി ഒലി ഗോപീകൃഷ്ണൻ വിജയിച്ചു 2012 സൺ കുടുംബം വിരുതുക്കൾ മികച്ച നടൻ നാധസ്വരം ഗോപീകൃഷ്ണൻ വിജയിച്ചു മികച്ച സംവിധായകൻ നാധസ്വരം ഗോപീകൃഷ്ണൻ നാമനിർദ്ദേശം മികച്ച തിരക്കഥാകൃത്ത് നാധസ്വരം ഗോപീകൃഷ്ണൻ നാമനിർദ്ദേശം മികച്ച ജോഡി നാധസ്വരം ഗോപീകൃഷ്ണൻ മലർകോടി നാമനിർദ്ദേശം ശ്രീതികയോടൊപ്പം നോമിനേറ്റ് ചെയ്യപ്പെട്ടു 2014 ഗിന്നസ് വേൾഡ് റെക്കോർഡ് ഏറ്റവും ദൈർഘ്യമേറിയ തുടർച്ചയായ ടിവി ക്യാമറ തത്സമയം ഷോട്ട് ചെയ്തു നാധസ്വരം ഗോപീകൃഷ്ണൻ വിജയിച്ചു മൈലാപ്പൂർ അക്കാദമി അവാർഡുകൾ വിനോദ മൂല്യത്തിനുള്ള മികച്ച ടെലി സീരിയൽ നാധസ്വരം ഗോപീകൃഷ്ണൻ വിജയിച്ചു സൺ കുടുംബം വിരുതുക്കൾ മികച്ച നടൻ നാധസ്വരം ഗോപീകൃഷ്ണൻ നാമനിർദ്ദേശം 2018 സൺ കുടുംബം വിരുതുക്കൾ മികച്ച തിരക്കഥാകൃത്ത് കല്യാണ വീട് ഗോപീകൃഷ്ണൻ വിജയിച്ചു മികച്ച സഹോദരൻ കല്യാണ വീട് ഗോപീകൃഷ്ണൻ വിജയിച്ചു ബഹുമുഖ പ്രതിഭ കല്യാണ വീട് ഗോപീകൃഷ്ണൻ വിജയിച്ചു 2019 സൺ കുടുംബം വിരുതുക്കൾ മികച്ച തിരക്കഥാകൃത്ത് കല്യാണ വീട് ഗോപീകൃഷ്ണൻ വിജയിച്ചു മികച്ച സഹോദരൻ കല്യാണ വീട് ഗോപീകൃഷ്ണൻ വിജയിച്ചു റഫറൻസുകൾ ↑ Kollywood's Top 25 Directors - Directors - Vetrimaran Balaji Sakthivel Lingusamy Vasanth Karu Pazhaniappan Simbudevan .
Behindwoods.com.
Retrieved on 2012-05-22.
↑ https://www.behindwoods.com/tamil-movie-reviews/reviews-1/muniyandi-vilangiyal-moondram-aandu-movie-review.html ↑
തിരുമിറ്റക്കോട് അഞ്ചുമൂർത്തി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thirumittakode_Anchumoorthi_Temple
പാലക്കാട് ജില്ലയിൽ ഭാരതപ്പുഴയുടെ തീരത്ത് സ്ഥിതിചെയ്യുന്ന പുരാതന ക്ഷേത്രമാണ് തിരുമിറ്റകോട് അഞ്ചുമൂർത്തി ക്ഷേത്രം .
പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത് .
പരമശിവന്നൊപ്പം തന്നെ മഹാവിഷ്ണുവിനും തുല്യപ്രാധാന്യമുള്ള ഒരു ക്ഷേത്രമാണിത്.
അഞ്ചു പ്രതിഷ്ഠാമൂർത്തികൾ - ഒരു ശിവനും നാല് വിഷ്ണുവും - ഇവിടെ കുടികൊള്ളുന്നതിനാൽ തിരുമിറ്റകോട് അഞ്ചുമൂർത്തീക്ഷേത്രം എന്ന് അറിയപ്പെടുന്നു.
തമിഴ് വൈഷ്ണവഭക്തകവികളായ ആഴ്വാർമാർ പാടിപ്പുകഴ്ത്തിയ 108 തിരുപ്പതികളിൽ ഒന്നുകൂടിയാണ് ഈ ക്ഷേത്രം.
വൈഷ്ണവ വിശ്വാസപ്രകാരം ഇവിടുത്തെ പ്രധാന മഹാവിഷ്ണു പ്രതിഷ്ഠ ശ്രീ ഉയ്യവന്ത പെരുമാളാണ് .
അഞ്ചുമൂർത്തീക്ഷേത്രം-ശിവനട ഐതിഹ്യം
അംബരീഷമഹാരാജാവിന് മുക്തികിട്ടിയത് ഇവിടെവെച്ചാണ് എന്നു വിശ്വസിക്കുന്നു.
അതുപോലെതന്നെ വനവാസകാലത്ത് പാണ്ഡവർ ഇവിടെ ഭാരതപ്പുഴയുടെ തീരത്ത് താമസിക്കുകയും ഇവർ ഒരോരുത്തരും ശ്രീകൃഷ്ണപരമാത്മാവിനെ നിത്യവും പൂജിക്കാനായി ഭാരതപ്പുഴയുടെ തീരത്ത് പ്രതിഷ്ഠ നടത്തുകയും ചെയ്തു.
നകുല - സഹദേവന്മാർ ചേർന്ന് ഒരു പ്രതിഷ്ഠയും മറ്റു മൂന്നുപേർ ഒരോ പ്രതിഷ്ഠയും നടത്തി എന്നാണ് ഐതിഹ്യം.
കാശി ദർശനം കഴിഞ്ഞ് മടങ്ങിയ ബ്രാഹ്മണനുമുന്നിൽ ദർശനം നൽകി ശിവഭഗവാനും ഈ പുണ്യതീരത്ത് കുടികൊണ്ടു എന്നാണ് മറ്റൊരു ഐതിഹ്യം.
അല്ല പരശുരാമനാണ് പ്രതിഷ്ഠ നടത്തിയത് എന്നും കരുതുന്നു.
അങ്ങനെ പാണ്ഡവർ പ്രതിഷ്ഠിച്ച നാലു വിഷ്ണുപ്രതിഷ്ഠകളും പരശുരാമ പ്രതിഷ്ഠിതമായ ശിവലിംഗപ്രതിഷ്ഠയും ചേർന്ന് അഞ്ചുപ്രതിഷ്ഠാമൂർത്തികൾ ഇവിടെ കുടികൊള്ളുന്നു.
അങ്ങനെ അഞ്ചുമൂർത്തികൾ കുടുകൊള്ളുന്നതിനാൽ തിരുമിറ്റകോട് അഞ്ചുമൂർത്തീക്ഷേത്രം എന്ന് അറിയപ്പെട്ടു പോന്നു.
ചരിത്രം ക്ഷേത്ര രൂപകല്പന ഭീമൻ പ്രതിഷ്ഠിച്ച വിഷ്ണുക്ഷേത്രം
ഭാരതപ്പുഴയുടെ പടിഞ്ഞാറേ തീരത്താണ് ക്ഷേത്രം നിർമ്മിച്ചിരിക്കുന്നത്.
കിഴക്കോട്ടാണ് ക്ഷേത്രത്തിന്റെ ദർശനം.
ശിവന്നും മഹാവിഷ്ണുവിനും നാലമ്പലങ്ങളുണ്ട്.
രണ്ടു നാലമ്പലങ്ങൾക്കും ചേർന്ന് ഒരു ഭിത്തിയാണ്.
ക്ഷേത്രനിർമ്മാണം നടത്തിയതുമായി ബന്ധപ്പെട്ട തെളിവുകൾ ലഭിച്ചിട്ടില്ല.
എങ്കിലും രണ്ടാം ചേരരാജക്കന്മാരുടെ കാലത്താണ് ക്ഷേത്രം നിർമ്മിച്ചിരിക്കുന്നത് എന്നു കരുതിപ്പോരുന്നു.
പൂജകളും, വിശേഷങ്ങളും
ശിവരാത്രി
അഷ്ടമിരോഹിണി
വിഷു ദിവ്യദേശം
വൈഷ്ണവ വിശ്വാസപ്രകാരം ഇവിടെ ശ്രീ ഉയ്യവന്തപെരുമാൾ കുടികൊള്ളുന്നു.
ഇവിടുത്തെ പുണുതീർത്ഥം (പുഷ്കരണി) ഭാരതപ്പുഴയിലെ ചക്രതീർത്ഥം എന്നറിയപ്പെടുന്ന സ്ഥലമാണ്.
വിമാനം തതുവ കാഞ്ചന വിമാനമാണ്.
നകുല-സഹദേവന്മാർ പ്രതിഷ്ഠിച്ച വിഷ്ണുക്ഷേത്രം ഉപദേവന്മാർ ഗണപതി ദക്ഷിണാമൂർത്തി അയ്യപ്പൻ നാഗദൈവങ്ങൾ ഭഗവതി നവഗ്രഹങ്ങൾ ചണ്ഡികേശ്വരൻ നന്തികേശ്വരൻ സിംഹോദരൻ സുബ്രഹ്മണ്യൻ വേദവ്യാസൻ ക്ഷേത്രത്തിൽ എത്തിചേരാൻ
പാലക്കാട് പട്ടാമ്പിക്കടുത്താണ് കുന്നംകുളം റോഡിലാണ് ക്ഷേത്രം സ്ഥിതിചെയ്യുന്നത്.
അവലംബം ↑ കുഞ്ഞികുട്ടൻ ഇളയതിന്റെ “108 ശിവക്ഷേത്രങ്ങൾ“
തിരുമുൽപ്പാട്‌ ഈ ലേഖനം ഒരു അനാഥലേഖനമാണ് .
കേരളത്തിലെ ഒരു ജാതി വിഭാഗം.
ഇവരിൽ ക്ഷത്രിയരും സാമന്തരും ചില ക്ഷേത്ര സ്ഥാനികളും ഉൾപ്പെടുന്നു.
മരുമക്കത്തായികളായിരുന്നു .
കേരളത്തിലെ പല സംബോധനാ പദങ്ങളും പിന്നീട്  ജാതിപ്പേരായി മാറിവന്നതുപോലെ `ഒരു പദമാണ് തിരുമുൽപ്പാട്.
ഇത് മലനാട്ടിലെ പല വിഭാഗങ്ങളിലും മധ്യകാല ലിഖിതങ്ങളിൽ നാമ സംബോധനാ പദമായി കണ്ടുവരുന്നു.
വടക്കൻപ്രദേശങ്ങളിൽ തിരുമുല്പാട് എന്നും തെക്കോട്ട് തമ്പാൻ എന്നും ഇവരെ വിളിക്കുന്നു.
ഇവരുടെ വസതിക്ക് മഠം എന്നാണ് പറയുക.
സ്ത്രീകളെ നമ്പ്യഷ്ടാതിരി എന്നാണ് വിളിക്കുന്നത്.
ചരിത്രം പ്രസിദ്ധരായ തിരുമുല്പാട്/തമ്പാന്മാർ വൈദ്യഭൂഷണം കെ. രാഘവൻ തിരുമുല്പാട് പ്രൊഫ: മീനാക്ഷി തമ്പാൻ അവലംബം ↑ {{ cite book }} :  CS1 maint: location missing publisher ( link )
തിരുമുറൈ ഇംഗ്ലീഷ് വിലാസം https://ml.wikipedia.org/wiki/Tirumurai Om symbol തിരുമുറൈ Om symbol 63-നായനാർമാരുടെ 12-പുസ്തകങ്ങളടങ്ങിയ തമിഴ് - ശൈവ സ്തോത്രകൃതി.
ഭാഗം കൃതി രചയിതാവ് 1,2,3 തിരുക്കടൈക്കാപ്പ് സംബന്ധർ 4,5,6 തേവാരം തിരുനാവുക്കരശ് 7 തിരുപ്പാട്ട് സുന്ദരർ 8 തിരുവാചകം തിരുക്കോവൈയാർ മാണിക്കവാചകർ 9 തിരുവിശൈപ്പാ തിരുപ്പല്ലാണ്ട് പലർ 10 തിരുമന്ത്രം തിരുമൂലർ 11 പ്രബന്ധം പലർ 12 പെരിയപുരാണം സേക്കിഴാർ സ്തുതിക്കപ്പെട്ട സ്ഥലങ്ങൾ സ്തുതിക്കപ്പെട്ട സ്ഥലങ്ങൾ രാജരാജ ചോഴൻ ഒന്നാമൻ നമ്പിയാണ്ടാർ നമ്പി
ആറാം നൂറ്റാണ്ട് മുതൽ പതിനൊന്നാം നൂറ്റാണ്ട് വരെ ജീവിച്ചിരുന്ന ശിവഭക്തരായ കവികൾ രചിച്ച ശിവസ്തുതികളാണ് തിരുമുറൈ .
രാജരാജ ചോളൻ ഒന്നാമന്റെ നിർദ്ദേശപ്രകാരം നമ്പിയാണ്ടാർ നമ്പി തിരുജ്ഞാനസംബന്ധർ , അപ്പർ , സുന്ദരമൂർത്തി എന്നിവരുടെ ശിവസ്തുതികളും ചേർത്ത് ഏഴു പുസ്തകങ്ങളായി തിരുമുറൈ നിർമ്മിച്ചു.
പിന്നീട് മാണിക്യവാചകരുടെ തിരുകോവയാറും തിരുവാചകവും എന്നിവ എട്ടാമത്തെ പുസ്തകമായി ചേർത്തു.
പിന്നീടെ മറ്റ് ഒൻപത് ശിവഭക്തരുടെ 28 പദ്യങ്ങൾ ഒൻപതാമത്തെ പുസ്തകമാക്കി ചേർത്തു.
പിന്നെ തിരുമൂലരുടെ തിരുമന്ദിരം പത്താമത്തെ പുസ്തകമായി.
മറ്റു പന്ത്രണ്ട് കവികളുടെ നാൽപ്പത് കവിതകൾ ചേർത്ത് പത്താമത്തെ പുസ്തകത്തിന്റെ ഭാഗമാണ്.
ഇദ്ദേഹത്തിന്റെ സ്വന്തം കവിതകൾ പതിനൊന്നാം പുസ്തകമായി.
ഇവയോടെപ്പം പിന്നീട് പന്ത്രണ്ടാമത് പുസ്തകമായി സേക്കിയാരുടെ പെരിയ പുരാണവും കൂട്ടിച്ചേർക്കപ്പെട്ടു.
ഇതെല്ലാം ചേർന്നാണ് തിരുമുറൈ എന്ന വിശുദ്ധഗ്രന്ഥമായി അറിയപ്പെടുന്നത് അവലംബങ്ങൾ
ത്രിഭുവൻ അന്താരാഷ്ട്ര വിമാനത്താവളം
നേപ്പാളിലെ കാഠ്മണ്ഡുവിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളമാണ് ത്രിഭുവൻ അന്താരാഷ്ട്ര വിമാനത്താവളം ( Nepali : त्रिभुवन अन्तर्राष्ट्रिय विमानस्थल , ( IATA : KTM , ICAO : VNKT ) ).
ത്രിഭുവൻ തിലക് ചൂഡാമണി ഇംഗ്ലീഷ് വിലാസം https://ml.wikipedia.org/wiki/Tribhuvan_tilak_chudamani
മൂഡബിദ്രി നഗരത്തിലെ പതിനെട്ടു ജൈന ക്ഷേത്രങ്ങളിൽ ഏറ്റവും പ്രാധാന്യം ഈ ക്ഷേത്രത്തിനാണ് .
ത്രിഭുവൻ തിലക് ചൂഡാമണി എന്ന് പേരുള്ള ഈ ക്ഷേത്രം സാവിര കംബദ ബസടി (ആയിരം തൂണുകളുള്ള ക്ഷേത്രം ) എന്നാണു കന്നഡയിൽ അറിയപ്പെടുന്നത്.
പേരു സൂചിപ്പിക്കുന്നത് പോലെ ആയിരം കരിങ്കൽ തൂണുകൾ ഇവിടെ കാണാം.
ഇത് നേപ്പാളി വാസ്തുവിദ്യ പ്രകാരമാണ് നിർമ്മിച്ചിരിക്കുന്നത്.
1430 ൽ വിജയനഗര രാജാവായിരുന്ന ദേവരാജ ഉടയോർ ആയിരുന്നു ഈ ക്ഷേത്രം നിർമ്മിച്ചത് .
അറുപത് അടി ഉയരമുള്ള ഒറ്റക്കല്ലിൽ നിർമ്മിച്ച മഹാസ്തംഭമാണ് ഇവിടത്തെ മറ്റൊരു സവിശേഷത.
ഒരു കാലത്ത് ജൈനമതം ദക്ഷിണഭാരതത്തിൽ പ്രചുരപ്രചാരം നേടിയിരുന്നു എന്ന് ഈ നിർമ്മിതികളിൽ നിന്നും നമുക്ക് മനസ്സിലാക്കാം.
ജൈനമതത്തിലെ എട്ടാമത്തെ തീർത്ഥങ്കരനായ ചന്ദ്രപ്രഭു ( ചന്ദ്രപ്രഭ) യാണ് ഇവിടെ ആരാധിക്കപ്പെടുന്നത് വാസ്‌തു വിദ്യ
ക്ഷേത്ര സമുച്ചയത്തിൽ വിജയനഗര ശൈലിയിൽ നിർമ്മിച്ചതും മനോഹരമായ കൊത്തുപണികളുള്ളതുമായ തൂണുകളാൽ താങ്ങിനിർത്തപ്പെടുന്നതുമായ 7 മണ്ഡപങ്ങൾ ഉണ്ട്, ഈ തൂണുകളൊന്നുംതന്നെ ഒരുപോലെയുള്ളതല്ല.
മുകളിലെ രണ്ട് നിലകൾ മരത്തിൽ കൊത്തിയെടുത്തതും ഏറ്റവും താഴ്ന്നതു കല്ലുകളാൽ കൊത്തിയെടുത്തതുമാണ്.
ഗർഭഗ്രഹത്തിൽ ചന്ദ്രനാഥ സ്വാമിയുടെ  പഞ്ചലോഹംകൊണ്ടു നിർമ്മിച്ച 8 അടി ഉയരമുള്ള വിഗ്രഹം പ്രതിഷ്ഠിക്കപ്പെട്ടിരിക്കുന്നു.
മൂഡബിദ്രിയിലെ മറ്റു ജൈന ക്ഷേത്രങ്ങൾ
മൂഡബിദ്രി അവിടുത്തെ 18 ജൈനക്ഷേത്രങ്ങൾക്ക് പേരുകേട്ടതാണ് : വിക്രം ഷെട്ടി ബസദി മഹാദേവ ഷട്ടി ബസദി ചോള ഷെട്ടി ബസദി കോട്ടി ഷെട്ടി ബസദി ദെർമ ഷട്ടി ബസദി അമ്മനവാര ബസദി ചിത്രശാല എട്ടാമത്തെ തീർത്ഥങ്കരനായ ചന്ദ്രപ്രഭയുടെ ബിംബം ജൈന ബ്രഹ്മാണ്ഡശാസ്ത്രപ്രകാരമുള്ള പ്രപഞ്ചത്തെ ചിത്രീകരിക്കുന്ന ചിത്രമെഴുത്ത്‌.
ജംബുദ്വീപയെ ചിത്രീകരിക്കുന്ന ചിത്രമെഴുത്ത്.
ബസദിയുടെ ഉള്ളിലെ തൂണുകൾ.
കല്ലു ബസദി കോട്ടി ബസദി ഗുരു ബസദി ലെപ്പാഡ ബസദി Vikram Setty Basadi Deremma Setty Basadi
അവലംബം 1000 Pillar Temple (Moodabidri) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ത്രിയംഗുലി മരംകൊത്തി ഇംഗ്ലീഷ് വിലാസം https://ml.wikipedia.org/wiki/Common_Flameback
നാട്ടുമരംകൊത്തിയോട് ഏറെ സാദൃശ്യമുള്ള ഒരു മരംകൊത്തിയാണ് ത്രിയംഗുലി മരംകൊത്തി .
ഈ മരംകൊത്തിയുടെ വാൽമൂടി ചുവപ്പുനിറമാണ്.
മറ്റുമരംകൊത്തികളിൽനിന്ന് വ്യത്യസ്തമായി ഇവയ്ക്ക് മൂന്ന് വിരലുകളേ ഉള്ളൂ.
അതിനാലാണ് ത്രിയംഗുലി എന്ന പേര് കിട്ടിയത്.
കൊക്കിൽനിന്നും കവിളിലേയ്ക്ക് മീശപോലുള്ള കറുത്ത പട്ട ഇവയെ തിരിച്ചറിയാൻ സഹായിക്കുന്നു.
കാട്ടുനിവാസികളായ ഇവ അപൂർവ്വമായേ നാട്ടിൻപുറങ്ങളിലേയ്ക്ക് ഇറങ്ങാറുള്ളൂ.
ഇടയ്ക്കിടയ്ക്ക് "ക് രി..രി..രി" എന്ന് ശബ്ദിച്ചുകൊണ്ടിരിക്കും.
ത്രിഭുവന വിജയതുംഗദേവി
ഭരണത്തിലിരിക്കുമ്പോഴുള്ള ആലങ്കാരികനാമമായ ത്രിഭുവനോത്തുംഗദേവി ജഗവിഷ്ണുവർദ്ധിനി എന്നും ദ്യാ ഗീതാർജ എന്നുമറിയപ്പെട്ടിരുന്ന ത്രിഭുവന വിജയതുംഗദേവി (Tribhuwana Wijayatunggadewi ) ജാവയിലെ ഒരു രാജ്ഞിയും മൂന്നാം മഹാപജിതിലെ ചക്രവർത്തിനിയും ആയിരുന്നു.
1328-1350 കാലഘട്ടത്തിലാണ് അവർ ഭരണം നടത്തിയിരുന്നത്.
ഭ്രേ കഹുരിപൻ എന്ന പേരും അവർ വഹിച്ചിരുന്നു.
തന്റെ മുഖ്യമന്ത്രിയായ ഗജമദനൊപ്പം അവർ സാമ്രാജ്യത്തിന്റെ വിസ്തൃതി വലിയതോതിൽ വർദ്ധിപ്പിച്ചു.
അതീവ ബുദ്ധിശാലിയും ധൈര്യശാലിയുമായി ചരിത്രം അവരെ വിശേഷിപ്പിക്കുന്നു.
ദ്യാ ഗീതാർജ മജാപാഹിത്തിലെ ആദ്യരാജാവായ റഡെൻ വിജയയുടെ മകളായിരുന്നു.
ത്രിമധുരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2009 മേയ്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ക്ഷേത്രങ്ങളിൽ ദേവന്‌ നിവേദ്യമായി  അർപ്പിക്കുന്ന ഒന്നാണ് ത്രിമധുരം .
മൂന്ന് മധുര വസ്തുക്കൾ ചേർത്തുണ്ടാക്കുന്ന നൈവേദ്യമാണ് ഈ പേരിൽ അറിയപ്പെടുന്നത്.
നെയ്യ്, പഞ്ചസാര, തേൻ എന്നിവ ചേർത്തും പഴം, കല്ക്കണ്ടം, തേൻ എന്നിവ ചേർത്തും ത്രിമധുരം ഉണ്ടാക്കാറുണ്ട്.
കദളിപ്പഴമാണ് സാധാരണയായി ഉപയോഗിക്കുന്നത്.
കദളിപ്പഴത്തിനു പകരം മറ്റു പഴങ്ങളും ഇന്ന് ഉപയോഗിക്കാറുണ്ട്.
ശ്രീകൃഷ്ണക്ഷേത്രങ്ങളിലെ പ്രധാന നിവേദ്യങ്ങളിലൊന്നാണ് ത്രിമധുരം .
ദുർഗാപൂജാവേളയിലും ത്രിമധുരം നിവേദിക്കാറുണ്ട് .
ത്രിപുരഭൈരവി ഹോമങ്ങളിൽ നേദിക്കന്നതിനുമാണ് ഉപയോഗിക്കുന്നത് .
പഞ്ചസാരയ്ക്കു പകരം ശർക്കര ചേർത്തും ത്രിമധുരം തയ്യാറാക്കിവരുന്നു.
അർത്ഥശാസ്ത്രം (കൗടില്യൻ), തന്ത്രസമുച്ചയം എന്നിവയിൽ ത്രിമധുരത്തെക്കുറിച്ച് പരാമർശങ്ങളുണ്ട്.
സൗന്ദര്യലഹരിയിലെ ഒന്നാം ശ്ലോകം സാധന ചെയ്യുമ്പോൾ ദേവിക്ക് നിവേദ്യമായി  പറയുന്നത് ത്രിമധുരമാണ്.
സകലാഭിവൃദ്ധിയാണ് അതിന്റെ ഫലശ്രുതി.
ത്രിമാന പ്രക്ഷേപം വിവിധയിനം പ്രക്ഷേപങ്ങളുടെ താരതമ്യം വിവിധയിനം പ്രക്ഷേപങ്ങളും അവയുടെ നിർമ്മിതിയും
ത്രിമാന വസ്തുക്കളെ ദ്വിമാനപ്രതലത്തിൽ പ്രദർശിപ്പിക്കാൻ ഉപയോഗിക്കുന്ന സങ്കേതമാണ‌് ത്രിമാന പ്രക്ഷേപം (3 dimensional projection or 3D Projection) .
വസ്തുക്കളുടെ രൂപത്തെ ആസ്പദമാക്കിയുളള ബിന്ദുചിത്രം രൂപപ്പെടുത്തുകയും ആ ബിന്ദുക്കളെ പരസ്പരം യോജിപ്പിച്ചുകൊണ്ട് ഒരു ദൃശ്യരൂപം ഉണ്ടാക്കുകയും ചെയ്യുന്നു.
അങ്ങനെ കിട്ടുന്ന രൂപം യഥാർത്ഥ ത്രിമാന വസ്തുവിന്റെ ദ്വിമാനപ്രതലത്തിലുളള കാഴ്ചയായിരിക്കും നല്കുക.
എൻജിനീയറിംഗ് രേഖാചിത്രങ്ങളിലും കമ്പ്യൂട്ടർ ഗ്രാഫിക്സിലും ഇത്തരം പ്രക്ഷേപങ്ങൾ വ്യാപകമായി ഉപയോഗിച്ചുവരുന്നു.
പ്രധാനമായും രണ്ടുവിധത്തിലുളള പ്രക്ഷേപരീതികളുണ്ട്: സമാന്തരപ്രക്ഷേപം ( parallel projection ) പരിപ്രേക്ഷ്യപ്രക്ഷേപം ( perspective projection ) ബഹുമുഖപ്രക്ഷേപം ( Multiview projection ) (മുൻകാഴ്ച,elevation) അക്ഷമിതീയപ്രക്ഷേപം Axonometric projection അഥവാ സമനീയപ്രക്ഷേപം ( isometric ) തിര്യക് പ്രക്ഷേപം ( Oblique projection ) (മിലിട്ടറി) തിര്യക് പ്രക്ഷേപം (ക്യാബിനെറ്റ്) ഏക പരിപ്രേക്ഷ്യം ( One-point perspective ) ദ‌്വിക പരിപ്രേക്ഷ്യം Two-point perspective ത്രിക പരിപ്രേക്ഷ്യം ( Three-point perspective ) സമാന്തര പ്രക്ഷേപം അനതിവിദൂരമായ ഒരു വീക്ഷണബിന്ദുവിൽ നിന്നുളള പരിപ്രേക്ഷ്യ പ്രക്ഷേപത്തിന് സമാനമാണ് സമാന്തര പ്രക്ഷേപം
സമാന്തരപ്രക്ഷേപത്തിൽ, വസ്തുവിൽ നിന്നും പ്രക്ഷേപതലത്തിലേയ്ക്കുളള വീക്ഷണരേഖകൾ പരസ്പരം സമാന്തരമായിരിക്കും.
ത്രിമാനതലത്തിലെ പരസ്പര സമാന്തരരേഖകൾ ദ്വിമാനത്തിലും അങ്ങനെ തന്നെയായിരിക്കും.
അനന്തമായ കേന്ദ്രകദൂരമുള്ള  (focal length)  ഒരു പരിപ്രേക്ഷ്യപ്രക്ഷേപം പോലയാണ് സമാന്തരപ്രക്ഷേപം.
സമകോണീയപ്രക്ഷേപം (Orthographic projection)
വരയ്ക്കുന്ന പ്രതലത്തിന് ലംബമായതും എന്നാൽ പരസപരം സമാന്തരമായതുമായ വീക്ഷണരേഖകളിലൂടെ ത്രിമാനവസ്തുക്കളെ വീക്ഷിക്കുന്നതായി സങ്കല്പിച്ചുകൊണ്ട് അവയെ ദ്വിമാന പ്രതലത്തിൽ പ്രതിനിധാനം ചെയ്യുന്ന രീതിയാണ‌് സമകോണീയപ്രക്ഷേപം (Orthographic projection) .
ഇത് സമാന്തരപ്രക്ഷപത്തിന് ഉദാഹരണമാണ്.
സാധാരണയായി ഒരു ത്രിമാന വസ്തുവിനെ പ്രതിനിധാനം ചെയ്യുന്നതിന് അതിന്റെ മൂന്നു ദിശകളിലെ ഇപ്രകാരമുളള ചിത്രം ആവശ്യമാണ്.
ബഹുമുഖപ്രക്ഷേപം (Multiview projection) ഒരു ബഹുമുഖപ്രക്ഷേപം ഒന്നാംകോണത്തിലാണോ (വലത്) മൂന്നാം കോണത്തിലാണോ (ഇടത്) എന്നത് സൂചിപ്പിക്കുന‌്നതിനുളള പ്രതീകം
വസ്തുക്കളുടെ അക്ഷങ്ങൾക്ക് സമാന്തരമായ പ്രതലങ്ങളിൽ അവയുടെ സമാന്തരപ്രക്ഷേപങ്ങൾ നിർമ്മിക്കുന്ന രീതിയാണിത്.
പ്രാഥമികമുഖങ്ങൾ (primary views) എന്നറിയപ്പെടുന്ന ആറു ചിത്രങ്ങൾ വരെ ഇപ്രകാരം നിർമ്മിക്കാൻ കഴിയും.
എന്നിരുന്നാലും സാധാരണയായി ഒരു ത്രിമാനവസ്തുവിനെ പ്രതിനിധാനം ചെയ്യുന്നതിന് ഏതെങ്കിലും മൂന്നു മുഖങ്ങൾ മതിയാകും.
ഇവയെ മുൻവശദൃശ്യം (front view), മുകൾദൃശ്യം (topview), പാർശ്വദൃശ്യം (endview) എന്നാണ‌് അറിയപ്പെടുക.
മുൻകാഴ്ച(elevation), പ്ലാൻ, പരിച്ഛേദം(section) എന്നീ പദങ്ങളും ഉപയോഗിക്കാറുണ്ട്.
അക്ഷമീതീയ പ്രക്ഷേപം (Axonometric projection) മൂന്ന‌് അക്ഷമിതീയ മുഖങ്ങൾ
വസ്തുക്കളെ ചരിഞ്ഞ ദിശയിലൂടെ കാണുമ്പോഴുണ്ടാകുന്ന ബിംബമാണ് അക്ഷമിതീയ പ്രക്ഷേപം.
ത്രിതലത്തിലെ എല്ലാ ദിശകളിലുമുളള കാഴ്ച ഒറ്റചിത്രത്തിൽ കാണിക്കുന്ന രീതിയാണിത്.
പരിപ്രേക്ഷ്യപ്രക്ഷേപത്തിന്റെ ഏകദേശസമാനമായാണ് അക്ഷമിതീയ പ്രക്ഷേപം നിർമ്മിക്കുന്നതെങ്കിലും ഏകദേശനം (approximation) മൂലം ഇതിൽ ശ്രദ്ധേയമായ കോട്ടം ഉണ്ടാകാറുണ്ട്.
മുഖങ്ങളുടെ സമകോണീയതയിൽ(orthogonal) നിന്നുളള  കോൺവ്യതിയാനമനുസരിച്ച് അക്ഷമീതീയപ്രക്ഷേപത്തെ മൂന്നുവിഭാഗങ്ങളായി തിരിച്ചിട്ടുണ്ട്: സമനീയപ്രക്ഷേപം (isometric projection), ദ്വിമിതീയപ്രക്ഷേപം (Dimetric projection), ത്രിമിതീയപ്രക്ഷേപം (Trimetric projection) .
സമനീയ പ്രക്ഷേപം (Isometric projection)
സമനീയപ്രക്ഷേപങ്ങളിൽ ത്രിതലത്തിലെ മൂന്നു അക്ഷങ്ങളും ഒരുപോലെ ചെറുതാക്കപ്പെടുന്നു.
അവയ്ക്കിടയിലെ കോൺ  120° ആയിരിക്കും.
ചെറുതാക്കപ്പെടുന്നതുമൂലം  മൂന്നു അക്ഷങ്ങളിലും ഉണ്ടാകുന്ന കോട്ടം ഒരേ പോലെയായതിനാൽ നീളത്തിലും വീതിയിലും വശങ്ങളിലുമുളള ആനുപാതികത അതേപടി നിലനിർത്തപ്പെടുന്നു.
‌ചിത്രത്തിൽ നിന്നും നേരിട്ട് അളവുകൾ എടുക്കാൻ ഇതുമൂലം സാധിക്കുന്നു.
തിര്യക് പ്രക്ഷേപം (Oblique projection) Potting bench drawn in cabinet projection with an angle of 45° and a ratio of 2/3 Stone arch drawn in military perspective
സമകോണപ്രക്ഷേപത്തിൽ (orthographic projection) നിന്നും വ്യത്യസ്തമായി തിര്യക് പ്രക്ഷേപത്തിൽ പ്രക്ഷേപരേഖകൾ വീക്ഷണപ്രതലവുമായി 90 ഡിഗ്രിയിലല്ലാത്ത കോണിലാണ‌് പതിക്കുന്നത്.
തിര്യക് പ്രക്ഷേപങ്ങൾ സരളമായതിനാൽ അവയെ  കൂടുതലായും ചിത്രീകരണത്തിനായാണ് ഉപയോഗിക്കുന്നത്.
വിശേഷപ്പെട്ട തിര്യക് പ്രക്ഷേപങ്ങൾ താഴെപ്പറയുന്നു: കവലിയർ പ്രക്ഷേപം (45°)
വസ്തുവിലെ ഒരു ബിന്ദുവിനെ x , y , z എന്നീ മൂന്നു അങ്കങ്ങളുപയോഗിച്ച് പ്രതിനിധീകരിക്കുകയും വരയ്ക്കുമ്പോൾ x″ , y″ എന്നീ രണ്ടു അങ്കങ്ങൾ മാത്രം ഉപയോഗിക്കുകയും ചെയ്യുന്നു.
x , z അക്ഷങ്ങൾ പരസ്പരം ലംബമാണെങ്കിൽ y അക്ഷം x″ ന് 30° യോ 45° യോ ആയിരിക്കും.
മൂന്നാം അക്ഷത്തിന്റെ നീളം തോതനുസരിച്ചായിരിക്കില്ല.
ക്യാബിനെറ്റ് പ്രക്ഷേപം
വീക്ഷണവസ്തുവിന്റെ ഒരു മുഖം വീക്ഷണതലത്തിന് സമാന്തരമായതും മൂന്നാം അക്ഷം 30° യോ 45° യോ ചരിവിലുമായിരിക്കും.
എന്നാൽ കവലിയറിൽ നിന്നും വ്യത്യസ്തമായി ഇതിൽ മൂന്നാം അക്ഷത്തിന്റെ നീളം പകുതിമാത്രമേ ഉണ്ടാകുകയുളളു.
മിലിട്ടറി പ്രക്ഷേപം
തിര്യക് പ്രക്ഷേപത്തിന്റെ ഒരു വകഭേദമാണ് മിലിട്ടറി പ‌്രക്ഷേപം.
ഇതിൽ പ്ലാനുകൾക്ക് കോട്ടം വരാത്തവിധം തിരശ്ചീന തലങ്ങൾ സമലംബാക്ഷീയമായി (isometrically) വരയ്ക്കുന്നു.
പക്ഷേ ലംബരേഖകൾ ചരിച്ചാണ് വരയ്ക്കുക.
xy തലത്തിലുളള കറക്കവും z തലത്തിലുളള ലംബ വിസ്ഥാപനവും (vertical translation) ആണ് മിലിട്ടറി പ്രക്ഷേപം.
ത്രിമാനം ഇംഗ്ലീഷ് വിലാസം https://ml.wikipedia.org/wiki/3_D
ഒരു ദൃശ്യ അനുഭൂതിയാണു ത്രിമാനം അഥവാ ത്രീ-ഡി (Three Dimension ).
മൂന്നു അളവുകൾ എന്നാണു വാക്കിന്റെ അർത്ഥം.
നാം ഒരു വസ്തുവിനെ കാണുമ്പോൾ ആ വസ്തുവിന്റെ വ്യത്യസ്തമായ രണ്ട് പ്രതിബിംബങ്ങളാണ് ഇരു കണ്ണുകളിലുമായി പതിയ്ക്കുന്നത്, എന്നാൽ മസ്തിഷ്കം (തലച്ചോർ) ഈ രണ്ട് പതിബിംബങ്ങളും സംയോജിപ്പിച്ചാണ് കാഴ്ച സാധ്യമാക്കുന്നത്.
ഈ പ്രക്രിയ മൂലം വതുവിന്റെ മൂന്നാമതെ മാനം (അളവ്) ആയ ഘനം അനുഭവേദ്യമാകുന്നു.
കണ്ണുകൾ പോലെ രണ്ട് ലെൻസുകൾ പിടിപ്പിച്ച ക്യാമറകൾ ഉപയോഗിച്ച് ത്രിമാന ഛായാഗ്രഹണം സാധ്യമാണ്.
ഇപ്രകാരം ലഭിക്കുന്ന ഒരേ വസ്റ്റുവിന്റെ വ്യത്യസ്തമായ പ്രതിബിംബങ്ങൾ പ്രത്യേകതരം കണ്ണടകൾ ഉപയോഗിച്ച് വീക്ഷിക്കുന്നതിലൂടെ ത്രിമാനം വ്യക്തമാകുന്നു.
ത്രിമാന ചലച്ചിത്രങ്ങളുടെ പിന്നിലെ സാങ്കേതികത
സ്റ്റീരിയോസ്കോപിക് (ദ്വിത്വ) ഛായാഗ്രഹണം ഉപയോഗിച്ചാണ് ത്രിമാന ചലച്ചിത്രങ്ങൾ നിർമ്മിക്കുന്നത്.
രണ്ടു ലെൻസുകൾ പിടിപ്പിച്ച സ്റ്റീരിയോ ക്യാമറ ഉപയോഗിച്ച് ചിത്രീകരിക്കുന്ന ദൃശ്യങ്ങളെ പ്രത്യേകതരം ലെൻസുകളുടെ സഹായത്തോടുകൂടി ഇരട്ട ചിത്രങ്ങളായി തന്നെ വെള്ളിത്തിരയിൽ പതിയ്പ്പിക്കുന്നു.
പോളറോയിഡ് ഗ്ലാസുകൾ ഉപയോഗിച്ചുള്ള കണ്ണടകൾ ഇടതു കണ്ണു കൊണ്ട് കാണേണ്ടുന്ന ദൃശ്യത്തെ വലതു കണ്ണിൽ നിന്നും വലതു കണ്ണു കൊണ്ട് കാണേണ്ടുന്ന ദൃശ്യത്തെ ഇടതു കണ്ണിൽ നിന്നും മറയ്ക്കുന്നു.
തൽഫലമായി ഇരുകണ്ണുകൾക്കും ലഭിക്കുന്ന വ്യത്യസ്ത പ്രതിബിംബങ്ങൾ മസ്തിഷ്കം ഒന്നാക്കുകയും സ്ക്രീനിൽ കാണുന്ന വസ്തു യാഥാർത്ഥ്യമാണെന്ന തോന്നൽ ഉണ്ടാകുകയും ചെയ്യുന്നു.
ഇന്ത്യയിലെ പ്രഥമ ത്രിമാന ചലച്ചിത്രമായ ' മൈ ഡിയർ കുട്ടിച്ചാത്തൻ ' ഉൾപ്പെടെയുള്ള ചിത്രങ്ങൾ ഇതേ സാങ്കേതിക വിദ്യയാണ് പ്രയോജനപ്പെടുത്തിയിട്ടുള്ളത്.
ഒരു വസ്തുവിന്റെ വിവിധ വശങ്ങൾ വ്യക്തമാകുന്ന രീതിയിലുള്ള അനിമേഷൻ ചിത്രങ്ങൾ ത്രീഡി അനിമേറ്റഡ് ചിത്രങ്ങൾ എന്നാണ് അറിയപ്പെടുന്നത്.
ത്രിമാന ചലച്ചിത്രം ഇംഗ്ലീഷ് വിലാസം https://ml.wikipedia.org/wiki/3D_film ത്രിമാനസിനിമ ആസ്വദിക്കുന്നവർ
അനുയോജ്യമായ സങ്കേതങ്ങൾ ഉപയോഗിച്ച് ത്രിമാനക്കാഴ്ച എന്ന അനുഭവം ഉളവാക്കുന്ന ചലച്ചിത്രങ്ങളാണ് ത്രിമാന ചലച്ചിത്രങ്ങൾ .
വസ്തുവിന്റെ നീളം, വീതി, ഉയരം എന്നിവ കൂടി ത്രിമാന സിനിമയിൽ പ്രേക്ഷകർക്ക് അനുഭവവേദ്യമാകുന്നു.
വിവിധ തരം സങ്കേതങ്ങളാണ് ത്രിമാന സിനിമയ്ക്കായി പ്രയോജനപ്പെടുത്താറുള്ളത്.
പോളറോയിഡ് സാങ്കേതികവിദ്യ പോളറോയിഡ് ഉപയോഗിച്ചിരിക്കുന്ന കണ്ണട
തീയേറ്ററുകളിൽ പോയി കാണാനാവുന്ന ത്രിമാന സിനിമകളിൽ ഭൂരിഭാഗവും പോളറൈസേഷൻ എന്ന പ്രകാശപ്രതിഭാസത്തെ പ്രയോജനപ്പെടുത്തുകയാണ് ചെയ്തിട്ടുള്ളത്.
രണ്ടു ക്യാമറകൾ ഉപയോഗിച്ചാണ് ചലച്ചിത്രം ഷൂട്ട് ചെയ്യുന്നത്.
ലെൻസുകൾക്ക് മുൻപിലായി പോളറോയിഡുകൾ സ്ഥാപിച്ചിരിക്കും.